घरा च इक भ्रा गे हा, जिन्ने उसी बड़े लाडे-प्यारे ने पालेया ते उसी मां दा बजोग सई नईं होन दित्ता, पर जेड़ी पराए घरा दा भरजाई आई दी ही, ओ दिक्खने गी ते बड़ी गै शैल ही ते खन्दी-लान्दी बी शैल गे ही। खसमै दी कमाई कन्ने अपनी ऐश ते पूरी करी लैन्दी ही, बो अपने भ्राऐं गी ऐश कराइये, खसमा दी कमाई लुटान्दी ही। उसी समझाने आला घरै च कोई बी नईं हा। इक्को-इक्क इयै ननान ही, ते ओ इसी बी अपने रस्ते चा दूर कड्डना चाहन्दी ही, इस्सै करियै दिनें-रातीं उसदे ब्याह् दिआं गै गल्लां लाई रक्खदी ही। ओ इन्ना गरीब घर ढूंडा करदी ही। जित्थें उसी मता किश दाज-दहैज नईं देना पवै ते ए उसदे मना दी गल्ल पूरी बी होई गेई। शैह्रा कशा दूर इक ग्रां च (जेड़ा मसां दस्स-पन्द्रे घरें दा हा)।